Sg.hu - Trump keményen betámadta a közösségi média-cégeket
2018. augusztus 21. 6:55, kedd
Trump keményen betámadta a közösségi média-cégeket
Donald Trump amerikai elnök több Twitter-bejegyzésben is a közösségi média szerinte diszkriminatív, a jobboldalt hátrányosan megkülönböztető gyakorlatát bírálta.
Az elnök nemtetszését fejezte ki jobboldali vagy jobboldalinak tartott személyiségek egyes platformokon történt felfüggesztését, kitiltását. Nem nevezte meg ugyan, hogy kire vagy kikre gondolt, de bejegyzései közvetlenül azután jelentek meg, hogy több közösségi oldal is - köztük a Facebook vagy a Spotify - kitiltotta az összeesküvési elméleteiről ismert Alex Jones publicistát. A Twitter is felfüggesztette a kommentátort, de csak egy hétre.
Donald Trump már júliusban kijelentette: kormányzata megvizsgálja a közösségi platformok azon gyakorlatát, amely szerinte elnyomja, alig láthatóvá zsugorítja konzervatív személyiségek vagy csoportok jelenlétét. Közben az NBC televízió hosszas riportot közölt arról, hogy a Facebook az elmúlt hónapokban ugyan jelentős lépéseket tett az átláthatóság érdekében, de bizonyos információkat változatlanul visszatart. Így például a 2016-ban, az amerikai elnökválasztási kampány idején a platformon megjelent információk és közlőik kiléte továbbra sem kutatható.
A 2017 januárja előtti adatbázishoz azonban a szakemberek nem férhetnek hozzá. "Ezzel a döntéssel nyilvánvalóan azokat a legfontosabb adatokat zárják el a kutatók elől, amelyeket pedig minden szakember látni szeretne" - nyilatkozta az NBC-nek Sarah Oates, a Maryland Egyetem médiatanszékének Oroszországgal és orosz propagandával foglalkozó oktatója. A Facebook vezetői nem kommentálták az NBC riportját és nem nyilatkoztak döntésük okairól sem.
Az amerikai vízumkérelmeknél a közösségi profilokat is megnézik Az amerikai first lady fellépést ígér az internetes zaklatás ellen Az online gyűlöletbeszéd gyorsabb törlését várja el az EU Már nem adnak tanácsokat az IT-cégvezetők Trumpnak Többen pert indítottak Trump ellen, mert kitiltotta őket a Twitter-oldaláról A közösségi médiaportálok tartalomszűrését várja el a brit kormány Megszűnt a Fehér Ház weboldalának spanyol verziója Donald Trump azt állítja, hogy nem szeret twitterezni
fonak #1 2018.08.27. 17:46
Alex Jones tényleg egy pojáca, de ha vele meg lehetett csinálni a több millió követője ellenére, az aggályos.